בית משפט השלום באילת חייב זוג שנטש את כלבתו לשאת בעלויות הטיפול בה. השופט ליאור ברינגר קיבל את תביעת "תנו לחיות לחיות" והורה לבעלי הכלבה לשלם לעמותה 2,065 שקלים בגין הטיפול הרפואי ועוד 3,000 שקלים הוצאות משפט. "לבעלי החיים מעמד מיוחד בחקיקת מדינת ישראל ואין הם שווים לחפצים. על בעליהם ומחזיקיהם מוטלות חובת שמירה, טיפול והשגחה והם נושאים באחריות עבורם", כתב השופט בפסק הדין שניתן בחמישי.